b'\n_START_ARTICLE_\nRoman \xc5\xa0eremeta\n_START_PARAGRAPH_\nRoman \xc5\xa0eremeta (s\xc3\xbcndinud 29. juunil 1936 Ukrainas) on Eesti majandusjuht ning endine Eesti NSV omavalitsus-, partei- ja riigitegelane._NEWLINE_Ta l\xc3\xb5petas aastal 1952 7-klassilise kooli, aastal 1955 l\xc3\xb5petas ta kutsekooli elektrikuna, aastal 1964 l\xc3\xb5petas ta Lensoveti nimelise Leningradi Tehnoloogilise Instituudi insener-tehnoloog-mehaaniku kvalifikatsiooniga. Aastal 1983 kaitses ta t\xc3\xb6\xc3\xb6ga "\xc3\x96konoomiliste aspektide uurimine Baltimaade fosforiitide ratsionaalsemaks kasutamiseks." majanduskandidaadi v\xc3\xa4itekirja._NEWLINE_Aastatel 1969\xe2\x80\x931970 t\xc3\xb6\xc3\xb6tas ta Maardu Keemiakombinaadis peainseneri aset\xc3\xa4itjana. Aastatel 1980\xe2\x80\x931985 oli ta Kohtla-J\xc3\xa4rve Linna RSN T\xc3\xa4itevkomitee esimees, aastatel 1985\xe2\x80\x931986 EKP Kohtla-J\xc3\xa4rve Linnakomitee I sekret\xc3\xa4r. 14. novembrist 1987 kuni 14. juulini 1988 oli ta Eesti NSV Ministrite N\xc3\xb5ukogu esimehe aset\xc3\xa4itja; 14. juulist 1988 kuni 28. detsembrini 1989 oli ta Eesti NSV Riikliku K\xc3\xbctuse- ja Energeetikakomitee esimees._NEWLINE_Ta on Ceosil AS kommertsdirektor ja Vudink AS juhatuse esimees._NEWLINE_Ta oli NLKP liige. Ta oli Eesti NSV \xc3\x9clemn\xc3\xb5ukogu X ja XI koosseisu saadik.'